Идеологикунонии сиёсат

Идеологикунонии сиёсат — раванди тобеъ кардани назарияи сиёсӣ ба амалияи сиёсӣ ва шуури сиёсӣ ба таълимоти идеологию дастурҳои ин ё он равияҳо.

Алоқамандии зарурии идеология бо сиёсат мумкин аст барзиёд шавад ва боиси иртиҷоишавии идеологияи сиёсӣ гардида, тадриҷан соҳаҳои дигар, аз ҷумла, иқтисодиёт, иҷтимоиёт, ҳуқуқ ва ғ-ро фаро гирад. Мазмуни идеологикунонии сиёсат метавонад тавассути равияҳои пешқадам, либералӣ-демократӣ ва иртиҷоӣ ғанӣ гардад. Идеологикунонии аз ҳад зиёди сиёсат хосияти зиддиҷтимоӣ дошта, ба ҳаёти одамон ва ҷомеа таъсири манфӣ мерасонад; мухторияти зарурии сиёсатро коҳиш медиҳад ва онро тобеи ғояҳои ифротӣ мекунад. Раванди идеологикунонии сиёсат бештар дар муносибатҳои байналмилалӣ ба назар мерасад. Идеологикунонии иртиҷоӣ муносибатҳои байни давлатҳоро тезутунд мегардонад.

 Эзоҳ 

 Адабиёт 

 Зокиров Г. Донишномаи сиёсӣ. Ҷ. 1. Д., 2016.

Гурӯҳ:Истилоҳоти сиёсӣ